Noul an şcolar, în ceaţă. Autoritățile încă mai caută soluții.
Părinții trebuiau să afle încă de aseară în ce scenarii se încadrează școlile. 24 de școli și grădinițe din București vor începe 100% online. 595 de școli sunt în scenariul galben, adică vor face cursuri în sistem hibrid. Unde nu există internet, elevii primesc cursurile prin poștă sau le văd la TV.
Am tot așteptat să ne lămurim și ne-am lămurit… buștean!După ce că cifrele pe care autoritățile ni le-au dat nu se pupă, în ceea ce privește numărul de școli care vor face doar ore online, nici măcar cine va sta la catedră nu e limpede.Și îți dau exemplul de la Mureș, unde mai mulți profesori au anunțat deja că nu vor veni să predea la școală de teamă să nu se infecteze cu noul coronavirus.Și acum se caută soluții. Dar ce soluții să mai găsești cu mai puțin de 3 zile înainte să înceapă cursurile?În plus, nici conexiune la internet nu există fix acolo unde se fac lecții online.În comune din Iași, spre exemplu. Acolo învățământul online vine prin poșta, așa își primesc elevii lecțiile. Și unde este internet nu sunt laptopuri și tablete.